Source: https://www.advokatnawebe.sk/riesene-otazky/26-danovo-uznatelne-vydavky-naklady-szco-cestovne-stravne-a-pod
Timestamp: 2019-12-09 15:44:03+00:00

Document:
ADVOKATnaWEBE.sk - právne poradenstvo online - Daňovo uznateľné výdavky (náklady) SZČO - cestovné, stravné a pod.
Daňovo uznateľné výdavky (náklady) SZČO - cestovné, stravné a pod.
Dobrý večer, prosím o radu, či si môže SZČO, ktorá používa auto v podnikaní dať do nákladov stravné za každý deň cesty, prípadne aké náhrady
Podľa ust. § 2 písm. i) zákona č. 595/2003 Z. z. o dani z príjmov v znení neskorších predpisov (ďalej len „zákon o dani z príjmov“) sa daňovým výdavkom rozumie: „daňovým výdavkom výdavok (náklad) na dosiahnutie, zabezpečenie a udržanie príjmov preukázateľne vynaložený daňovníkom, zúčtovaný v účtovníctve daňovníka alebo zaevidovaný v evidencii daňovníka“.
Podľa ust. § 19 ods. 2 písm. e) zákona o dani z príjmov: „výdavky(náklady) daňovníka s príjmami vynaložené v súvislosti s činnosťou vykonávanou v inom mieste, ako je miesto, v ktorom činnosť pravidelne vykonáva, najviac vo výške aká je ustanovená pre zamestnancov podľa osobitného predpisu a to na stravovanie, ubytovanie, cestovanie dopravnými prostriedkami, nevyhnutné výdavky spojené s pobytom v tomto mieste a v súvislosti s činnosťou vykonávanou v zahraničí aj suma do výšky 40 % nároku na stravné podľa osobitného predpisu, ak daňovník na cestu využije vlastné motorové vozidlo nezahrnuté do obchodného majetku, uplatní výdavky(náklady) do výšky náhrady za spotrebované pohonné látky podľa cien platných v čase ich nákupu a základnej náhrady za každý jeden km jazdy podľa osobitného predpisu.“
Na základe citovaného ustanovenia stravné možno uplatniť ako daňový výdavok (náklad) daňovníka s príjmami podľa § 6 ods. 1 a 2 (patrí sem SZČO). Pri týchto výdavkoch netreba zabudnúť na to, že daňovník je povinný ich preukázať.
Tieto výdavky si daňovník môže uplatniť v súlade s ust. § 5 ods.1,2 zákona č.283/2002 o cestovných náhradách v znení neskorších predpisov: „Zamestnancovi patrí stravné za každý kalendárny deň pracovnej cesty za podmienok ustanovených týmto zákonom. Suma stravného je ustanovená v závislosti od času trvania pracovnej cesty v kalendárnom dni, pričom čas trvania pracovnej cesty je rozdelený na časové pásma
(2) Sumu stravného pre časové pásma podľa odseku 1 ustanoví opatrenie, ktoré vydá Ministerstvo práce, sociálnych vecí a rodiny Slovenskej republiky (ďalej len „ministerstvo"); opatrenie sa vyhlási uverejnením jeho úplného znenia „
Následne § 1 Opatrenia Ministerstva práce, sociálnych vecí a rodiny Slovenskej republiky č. 110/2009 podľa § 5 ods. 2 zákona č. 283/2002 Z. z.o cestovných náhradách ustanovuje:
„Sumy stravného pre časové pásma sú:
a) 3,60 eura pre časové pásmo 5 až 12 hodín,
b) 5,40 eura pre časové pásmo nad 12 hodín až 18 hodín,
c) 8,30 eura pre časové pásmo nad 18 hodín.“
Rozdiel medzi úrokom a úrokom z ...
Registrácia na portáli ...

References: § 2
 § 19
 § 6
 § 5
 § 1
 § 5